**О Б Я В А**

**за прием на проектни предложения към Стратегията за ВОМР на   
СНЦ „Местна инициативна група Карлуковски карст –Червен бряг – Искър“,   
финансирана чрез Европейския земеделски фонд за развитие на селските райони**

*На основание решение на Управителния съвет на СНЦ „Местна инициативна група арлуковски карст –Червен бряг – Искър“, чл.62, т.4 от Наредба №22/14.12.2015 г. на МЗХГ и чл. 11, т.10 от Споразумение №РД 50-50/02.07.2018 г. за изпълнение на Стратегията за ВОМР*

СНЦ „Местна инициативна група Карлуковски карст –Червен бряг – Искър“, кани желаещите да представят проектни предложения по мярка 5-7.5.1 „Инвестиции за отдих и туристическа инфраструктура и съхраняване на нематериалното културно и природно наследство на територията на „МИГ Карлуковски карст – Червен бряг - Искър“ от стратегията за ВОМР на „МИГ КАРЛУКОВСКИ КАРСТ – ЧЕРВЕН БРЯГ – ИСКЪР“ посредством процедура на подбор на проекти за безвъзмездна финансова помощ: **№BG06RDNP001-19.311 – „МИГ КАРЛУКОВСКИ КАРСТ – ЧЕРВЕН БРЯГ – ИСКЪР“, мярка 5-7.5.1 „Инвестиции за отдих и туристическа инфраструктура и съхраняване на нематериалното културно и природно наследство на територията на „МИГ Карлуковски карст – Червен бряг - Искър“**

**Цели на предоставяната безвъзмездна финансова помощ по процедурата:**

**Основна цел:** Насърчаване развитието на туризма, чрез инвестиции в материалното културно и природно наследство и съхранение и опазване на нематериалното културно и природно наследство

**Специфична цел 1:** Насърчаване развитието на инфраструктура за развитие на туризъм, чрез подкрепа на обекти на местното природно, културно и историческо наследство и туристическа инфраструктура.

**Специфична цел 2:** Съхранение на местната идентичност и култура, чрез възстановяване, опазване и развитие на местното културно наследство и традиции, и съхранение на природното наследство.

Мярката ще допълни резултатите от дейностите за подобряване качеството на живот на населението, както и за развитие на туризма и ще допринесе за сплотяване на местната общност и съхранение на нейната идентичност.

Важен акцент в мярката ще бъдат младите хора и въвличането им в дейности по опознаване на местните традиции, опазване на нематериално културно наследство и насърчаване на екологичната култура за опазване на природното наследство.

За постигане на **специфична цел 1** мярката ще финансира изграждане, реконструкция или ремонт на малка по мащаби инфраструктура за отдих и туристическа инфраструктура – **Група А**.

За постигане на **специфична цел 2** мярката ще финансира проекти, насочени към съхраняване на местната идентичност и култура, чрез възстановяване, опазване и развитие на местното нематериално културно наследство и традиции, и съхранение на природното наследство - **Група Б**.

**Допустими кандидати:**

**Допустими кандидати по процедурата са**:

За комбинация от двата вида дейности от Групи А и Б – интегриран проект, както и само от Група А. Инвестиционни дейности:

* Община Червен бряг;
* Община Искър;
* Юридически лица с нестопанска цел (ЮЛНЦ), регистрирани по Закона за юридическите лица с нестопанска цел

За проекти само от Група Б. „Меки мерки“ в областта на нематериалното културно и природно наследство:

* Община Червен бряг;
* Община Искър;
* Юридически лица с нестопанска цел (ЮЛНЦ), регистрирани по Закона за юридическите лица с нестопанска цел;
* Читалища, регистрирани по Закона за народните читалища;
* Образователни институции с местно значение – училища и детски градини

**Допустими дейности:**

Подпомагат се два вида дейности:

А. Инвестиционни - изграждането, или подобренията на недвижимо имущество;

Б. „Меки мерки“ в областта на нематериалното културно и природно наследство.

*Един проект може да включва само един от предвидените дейности А или Б, както и комбинация от двата вида дейности – интегриран проект.*

**Група А. Инвестиционни - изграждането, или подобренията на недвижимо имущество**

* Изграждане, реконструкция, ремонт, закупуване на оборудване и/или обзавеждане на туристически информационни центрове;
* Изграждане, реконструкция, ремонт, закупуване на оборудване и/или обзавеждане на посетителски центрове за представяне и експониране на местното природно и културно наследство;
* Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;
* Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;
* Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).

**Група Б. „Меки мерки“ в областта на нематериалното културно и природно наследство**

* Проучвания и информационни дейности, свързани с популяризиране на нематериалното културно наследство;
* Проучвания и изработване на материали във връзка с документиране и/или изследване, и/или промотиране на нематериалното културно наследство;
* Дейности, свързани със съхранение и популяризиране на местния фолклор, на историческото и културното наследство на района/територията в т.ч. опазване на природните пространства и на мемориалните места, чието съществуване е необходимо за изразяване на нематериалното културно наследство;
* Дейности, свързани със съхранение и популяризиране на местния фолклор - и/или различни мероприятия във връзка с местни културни обичаи и традиции - /фестивали, събори, празници, обичаи/ и други събития, свързани с местното културно наследство и разнообразяването а културния живот на населението; Конкурси, изложби и други дейности, свързани с културата;
* Дейности, насочени към развитие на спорта (спортни събития и др.);
* Дейности за популяризиране на културно наследство с национално значение извън територията;
* Насърчаване на екологичната култура за опазване на природното наследство на селата.

**Допустими разходи:**

**Група А. Инвестиционни - изграждането, или подобренията на недвижимо имущество**

а) Изграждането, включително отпускането на лизинг, или подобренията на недвижимо имущество;

б) Закупуването или вземането на лизинг на нови машини и оборудване, обзавеждане до пазарната цена на актива;

в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;

г) Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите по т. „в“ не трябва да надхвърлят 12% от сумата на разходите по т. „а“, „б“ и „г“.

Оперативните разходи, свързани с предоставянето на услугите са недопустими за подпомагане по подмярката.

**Група Б. „Меки мерки“ в областта на нематериалното културно и природно наследство**

1. Разходи за проучвания и информационни дейности, свързани с популяризиране на нематериалното културно наследство – изработка на рекламни материали, промоционални клипове, пътеводители и други рекламни дейности, свързани с материалното културно наследство.

2. Разходи за организация и провеждане на различни мероприятия/ събития във връзка с местни културни обичаи и традиции - /фестивали, събори, празници, обичаи/ и други, свързани с местното културно наследство, дейности за популяризиране на нематериалното културно наследство, конкурси, изложби, проучвания на местното нематериално културно наследство, в т.ч. краеведски изследвания и отпечатване на материали (дипляни, книги, пътеводители и др.), организация и провеждане на спортни събития и др., в т.ч. хонорари, средства за награден фонд, командировки, възнаграждения за лектори/ жури, канцеларски материали за целите на проекта (покани, афиши, обяви и др.) и др.

3. Разходи за закупуване на традиционни фолклорни костюми за самодейно колективи към читалищата, работещи в сферата на съхраняване на местните традиции и обичаи.

4. Закупуване на оборудване и обзавеждане (вкл. озвучителна и др.техника), свързано с предвидените в проектите събития.

5. Разходи за опазване на природното наследство – меки мерки, свързани с насърчаване на екологичната култура за опазване на природното наследство – информационни кампании сред населението, организиране и провеждане на открити уроци за деца и ученици, еко-излети, семинари, клубове, кръжоци, конкурси други дейности, насочени към младите хора за повишаване на тяхната екологична култура за опазване на природното наследство, информационни и рекламни материали, семинари, изследвания за биоразнообразието и др.

6. Проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство;

7. Популяризиране, и съхранение на културното наследство (например провеждане на различни мероприятия във връзка с местни културни обичаи и традиции - фестивали, събори и други събития, свързани с местното културно наследство, организиране на изложби, семинари и др.); информационни дейности - реклама, плакати, статии, радио и ТВ предавания за нематериалното културно наследство; неформални способи за предаване на знанията и информацията за местното културно наследство (напр. предаване на знания и умения, техники и технологии, свързани с опазването и развитието на традиционните занаяти и др.).

**Период за прием на проектни предложения:**

**Първи срок за подаване на проектни предложения по настоящата процедура е:**

**Начало на прием: 08.04.2021 г. Краен срок: 31.05.2021 г., 17:00 часа.**

**\*Втори срок за подаване на проектни предложения:**

**Начало на прием: 02.08.2021 г. Краен срок: 02.09.2021 г., 17,00 ч.**

***\*Забележка:*** При наличие на остатъчен финансов ресурс след обявеният първи прием.

**Бюджет на приема:**

**391 160,00 лева.**

**Минимален и максимален размер на финансовата помощ, предоставяна за един проект:**

**За инвестиции от Група А. Инвестиционни - изграждането, или подобренията на недвижимо имущество:**

Минимален размер на допустимите разходи – левовата равностойност на 19 558,30 лв.

Максималният размер на допустимите разходи – левовата равностойност на 234 699,60 лв.

**За инвестиции от Група Б. „Меки дейности“ в областта на нематериалното културно и природно наследство:**

Минималният размер на общите допустими разходи за един проект е левовата равностойност на 2 444,79 лв.

Максималният на общите допустими разходи за един проект е левовата равностойност на 9 779,15 лв.

**Важно!**

***Кандидатите могат да подават проекти, съдържащи инвестиционни и меки дейности, спазвайки лимитите за размер на допустимите разходи, приложими към двата вида дейности.***

**Интензитет на финансовата помощ:**

**За проекти от Група А. Инвестиционни - изграждането, или подобренията на недвижимо имущество:**

* Финансовата помощ е в размер 100 на сто от общия размер на допустимите за финансово подпомагане разходи за проекти, които след извършване на инвестицията не генерират нетни приходи, в зависимост от приложимото законодателство и изискванията на УО на ПРСР.
* Размерът на финансовата помощ за проекти, които след извършване на инвестицията ще генерират нетни приходи, се определя въз основа на анализ „разходи-ползи“.
* В случаите, когато размерът на допустимите разходи по инвестициите е в размер до 50 000 евро за един обект, който е с установен потенциал за генериране на приходи се предвижда финансиране в размер на 100%.

**За проекти от Група Б. „Меки мерки“ в областта на нематериалното културно и природно наследство, интензитетът на БФП е в размер на:**

а) до 100 на сто - когато получател е публично лице, читалище или юридическо лице с нестопанска цел и проектът не генерира приход съгласно Анализ разходи-ползи (финансов анализ), изготвен по образец, утвърден от изпълнителния директор на ДФЗ;

б) до 70 на сто - когато получател е публично лице и проектът генерира приход съгласно представения Анализ разходи-ползи (финансов анализ), изготвен по образец, утвърден от изпълнителния директор на ДФЗ;

в) до 60 на сто - когато получател е частно лице;

г) до 70 на сто - когато получател е частно лице и проектът е в обществена полза.

**Критерии за избор на проекти и тяхната тежест:**

|  | **КРИТЕРИИ** | **Макс. брой точки** |
| --- | --- | --- |
| 1 | Проектът има надобщинско значение | 15 |
| 2 | Проектът предвижда дейности/мерки, които предоставят възможности за нова за територията форма на използване на природните ресурси и/или културно-историческото наследство за територията на МИГ или за населеното място, в което се реализира | 10 |
| 3 | Проектът включва участието на лица от уязвими общности, в т.ч. роми и/или деца и младежи до 29 г. възраст и/или лица с увреждания | 9 |
| 4 | Проектът включва комбинирани дейности по опазване на природното и културното наследство | 8 |
| 5 | Дейностите предвиждат разнообразяване на туристическите дейности или създаване на нов туристически продукт/услуга | 7 |
| 6 | Проектът е свързан с развитие на културен или екологичен туризъм | 6 |
| 7 | Проектът надгражда резултатите от предишен проект | 5 |
|  | **ОБЩО** | **60** |

*Техническата и финансова оценка на проектните предложения се извършва съгласно методика за оценка, включена в Условията за кандидатстване, в която детайлно е описан начина на прилагане на критериите за оценка и документите, на базата, на които се присъждат точки по съответния критерий.*

**Лица за контакт от МИГ „КАРЛУКОВСКИ КАРСТ – ЧЕРВЕН БРЯГ – ИСКЪР“:**

|  |  |  |
| --- | --- | --- |
| ***Име*** | ***Телефон*** | ***Електронна поща*** |
| Диана Димитрова – изпълнителен директор | 0887 773993 | karlukovski.karst@gmail.com |
| Йоана Нецова – технически сътрудник | 0884 005226 | karlukovski.karst@gmail.com |

**Подробна информация и документите за кандидатстване**са достъпни:

-       в ИСУН на интернет адрес [https://eumis2020.government.bg](https://eumis2020.government.bg/)

-       на електронната страница на „МИГ КАРЛУКОВСКИ КАРСТ – ЧЕРВЕН БРЯГ – ИСКЪР“ на интернет адрес <http://mig-kk.eu/>

-       в офиса на МИГ на адрес: гр. Червен бряг, ул. „Търговска“ № 1.

**Начин на подаване на проектните предложения:**

Проектните предложения по настоящата процедура се подават изцяло по електронен път в рамките на срока, определен в обявата и в процедурата за прием на проектни предложения, с използване на Квалифициран електронен подпис /КЕП/, като се използва Информационна система за управление и наблюдение на Структурните инструменти на ЕС в България - ИСУН 2020 <https://eumis2020.government.bg>.